Diari Oficial de la Generalitat Valenciana


Sumari del DOGV 7843, del 03-08-2016 (2016/6282)

RESOLUCIÓ de 29 de juliol de 2016, de la Conselleria de Transparència, Responsabilitat Social, Participació i Cooperació, per la qual es convoca la concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià, durant l'exercici 2016.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7843

Data del DOGV
:   03-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6282


Data del document
:   29-07-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 29 de juliol de 2016, de la Conselleria de Transparència, Responsabilitat Social, Participació i Cooperació, per la qual es convoca la concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià, durant l'exercici 2016. [2016/6282]  
  
Mitjançant l'Ordre 5/2016, de 5 de juliol, de la Conselleria de Transparència, Responsabilitat Social, Participació i Cooperació, s'aproven les bases reguladores de la concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià.  
En virtut d'aquesta ordre, i dins de les disponibilitats pressupostàries existents segons el que preveu la Llei 11/2015, de 29 de desembre, de Pressupostos de la Generalitat per a l'exercici 2016, es convoquen, en règim de concurrència competitiva, subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2016.  
  
L'article 11 del Decret 7/2015, de 29 de juny, del president de la Generalitat, pel qual determina les conselleries en què s'organitza l'administració de la Generalitat, assigna a la Conselleria de Transparència, Responsabilitat Social, Participació i Cooperació, les competències en matèria de foment de l'autogovern. D'altra banda, el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, en l'article 40.2 b), atribueix a la Direcció General de Responsabilitat Social i Foment de l'Autogovern, entre altres funcions, les vinculades amb el desenvolupament de l'autogovern i la recuperació del Dret Foral Civil Valencià.  
  
Detallant les previsions dels preceptes ressenyats, l'article 10 del Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació, estableix les funcions que exerceix la direcció general esmentada, entre les quals es troben les següents: dirigir i gestionar les polítiques de la Generalitat adscrites al desenvolupament de l'autogovern, dissenyar, coordinar i gestionar les ajudes adscrites al foment i divulgació de l'autogovern, coordinar el desplegament normatiu de l'Estatut d'Autonomia de la Comunitat Valenciana per a la creació dels organismes previstos en aquest, impulsar, coordinar i desplegar la normativa de la Generalitat, dins de l'àmbit del foment de l'autogovern, en matèria de processos de participació diferents de les consultes populars, fomentar les relacions de la Comunitat Valenciana amb altres països en matèria de foment de l'autogovern, fomentar la recuperació, difusió i estudi del dret civil valencià, informar i donar suport a les administracions de la Comunitat Valenciana en matèria de promoció de l'autogovern, i dissenyar i executar les actuacions relacionades amb la promoció i divulgació de l'autogovern i les seues institucions.  
Per tot això, de conformitat amb el que disposa l'article 160.4 b) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer. Convocatòria  
Es convoca, en règim de concurrència competitiva, la concessió de subvencions a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2016.  
  
  
Segon. Bases reguladores  
1. La present resolució de convocatòria es dicta a l'empara del que estableix l'Ordre 5/2016, de 5 de juliol, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores de la concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià (DOCV 7824, 0 8.07.2016).  
  
2. Sempre que en aquesta resolució de convocatòria s'al·ludisca a una determinada base reguladora, haurà d'entendre's que es fa per remissió a l'Ordre assenyalada en el punt anterior.  
  
Tercer. Finançament de les subvencions  
L'import màxim assignat per a finançar aquestes subvencions ascendeix a 50.000 - (cinquanta mil euros), a càrrec de la línia pressupostària S7254000 inclosa en el programa 111.80 de la Llei 11/2015, de 29 de desembre, de Pressupostos de la Generalitat per a l'exercici 2016, destinat a responsabilitat social i foment de l'autogovern.  
  
Quart. Formalització de les sol·licituds i termini de presentació  
1. La sol·licitud es formalitzarà en l'imprés que figura com annex I de la present resolució de convocatòria. L'imprés de sol·licitud, degudament subscrit per la persona titular de la Presidència de la mancomunitat de municipis o de l'Alcaldia Presidència de l'ajuntament, amb el segell de l'entitat local corresponent, junt amb la documentació ressenyada en l'apartat cinqué d'aquesta resolució de convocatòria, es dirigirà a la Conselleria de Transparència, Responsabilitat Social, Participació i Cooperació, Direcció General de Responsabilitat Social i Foment de l'Autogovern, el domicili de la qual està ubicat al passeig de l'Albereda,16 (CP 46941) de la ciutat de València i que compta amb la següent seu electrònica: https://sede.gva.es o www.gva.es.  
  
En virtut del que preveu l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic, les entitats locals que concórreguen a aquesta convocatòria no hauran d'omplir l'apartat F) de l'imprés de sol·licitud que figura com annex I de la present resolució de convocatòria.  
2. La sol·licitud podrà presentar-se en el Registre General de la Conselleria de Transparència, Responsabilitat Social, Participació i Cooperació, situat al passeig de l'Albereda,16 (CP 46129) de la ciutat de València, o en qualsevol dels llocs establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 20 del Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat.  
  
3. En cas d'enviament per correu certificat, la presentació de la documentació en l'oficina de correus corresponent haurà de fer-se en sobre obert, a fi que l'exemplar destinat a la Conselleria de Transparència, Responsabilitat Social, Participació i Cooperació siga datat i segellat abans de ser certificat, d'acord amb el que disposa l'article 31 del Reial Decret 1829/1999, de 31 de desembre, pel qual s'aprova el Reglament pel qual es regula la prestació dels serveis postals, en relació amb el Reial Decret 1298/2006, de 10 de novembre, pel que es regula l'accés a la xarxa postal pública i es determina el procediment de resolució de conflictes entre operadors postals, i en el marc del que estableix la Llei 43/2010, de 30 de desembre, del servei postal universal, dels drets dels usuaris i del mercat postal.  
  
4. El termini de presentació de sol·licituds es computarà des de l'endemà de la publicació de l'extracte d'aquesta resolució de convocatòria en el Diari Oficial de la Comunitat Valenciana i finalitzarà el 8 de setembre de 2016.  
  
Cinqué. Documentació que s'ha de presentar  
Junt amb la sol·licitud es presentarà la documentació següent:  
a) L'imprés de dades complementàries, que figura incorporat a aquesta resolució de convocatòria com annex II. Aquest imprés estarà subscrit per la persona titular de la Presidència de la mancomunitat de municipis o de l'Alcaldia Presidència de l'ajuntament.  
b) Un programa detallat del pla de l'actuació o actuacions a realitzar.  
El programa, que en tot cas serà únic per sol·licitud, haurà d'estar firmat per la persona titular de la Presidència de la mancomunitat de municipis o de l'Alcaldia Presidència de l'ajuntament, i s'hi hauran de detallar, com a mínim, els aspectes següents:  
1. Totes i cada una de les actuacions a realitzar, amb una descripció precisa del seu contingut.  
2. Els objectius a aconseguir amb el desenvolupament de cada una de les activitats incloses en el programa, vinculant la seua transcendència i repercussió social amb el tipus de beneficiaris a què vagen destinades. En particular, haurà de fer-se, si és procedent, una menció detallada i raonada al nivell d'incidència de l'actuació o actuacions a desenvolupar en l'àmbit de la igualtat d'oportunitats entre dones i hòmens, en la creació d'ocupació per a persones amb un grau de discapacitat igual o superior al 33 % i en el foment de les entitats socials o sense ànim de lucre i de les empreses d'inserció sociolaboral.  
3. El calendari precís de compliment i els terminis d'execució previstos, tant per al programa d'activitats en el seu conjunt com per a cada una de les activitats proposades en particular. En aquest sentit, haurà d'incloure's, com a mínim, una previsió ajustada de les possibles dates de realització de cada activitat, tenint en compte, en tot cas, la indicació continguda en l'apartat huité de la present resolució de convocatòria.  
  
4. Una explicació raonada i detallada de la vinculació que, segons el parer de l'entitat local sol·licitant, hi ha entre el programa d'activitats presentat, l'objecte d'aquesta convocatòria i les actuacions que, de conformitat amb el que preveu la base reguladora segona, siguen subvencionables.  
c) Un document, degudament firmat per la persona titular de la Presidència de la mancomunitat de municipis o de l'Alcaldia Presidència de l'ajuntament, en què figure una descripció desglossada i detallada dels costos corresponents tant al pla d'actuacions en el seu conjunt, com a cada una de les actuacions en particular, d'acord amb els criteris següents:  
1. Si l'actuació o actuacions per a les quals es demana la subvenció no s'han realitzat encara en el moment de formalitzar la sol·licitud, haurà d'aportar-se un pressupost detallat de la despesa o factures pro forma.  
En aquells supòsits en què des de la Direcció General de Responsabilitat Social i Foment de l'Autogovern es considere un pressupost com excessiu, podrà requerir-se l'entitat local per a aportar un nou pressupost de l'actuació o actuacions a realitzar més ajustat als preus de mercat.  
  
2. Si una part de l'actuació o actuacions per a les quals es demana la subvenció s'ha realitzat durant l'any 2016 però abans de formalitzar la sol·licitud, haurà d'aportar-se la documentació justificativa de la despesa ja realitzada, de conformitat amb el que preveu la base reguladora onzena, i respecte a l'actuació o actuacions pendents de realitzar haurà d'aportar-se un pressupost detallat de la despesa o factures pro forma. En aquest últim supòsit, si des de la Direcció General de Responsabilitat Social i Foment de l'Autogovern es considera un pressupost com excessiu, podrà requerir-se l'entitat local per a aportar un nou pressupost de l'actuació o actuacions a realitzar més ajustat als preus de mercat.  
  
Per a la comprovació del valor de mercat de les despeses subvencionades, l'Administració de la Generalitat podrà emprar un o més dels mètodes previstos en l'article 170.1 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
d) L'imprés de domiciliació bancària, a omplir en el cas de nou perceptor o canvi de compte bancari de conformitat amb el model que figura en l'annex III de la present resolució de convocatòria, haurà de ser subscrit per la persona que exercisca l'Alcaldia o Presidència de l'ajuntament o mancomunitat sol·licitant de la subvenció, en representació de la corporació.  
A l'imprés de domiciliació bancària s'adjuntarà una certificació expedida per la persona que exercisca les funcions de secretaria de la corporació local, en què acredite la representació que exerceix l'alcalde o president de la mancomunitat, firmant de l'imprés de domiciliació bancària.  
e) I el document que figura en l'annex IV de la present resolució de convocatòria, degudament omplit, expedit i firmat per la persona que exercisca les funcions de secretaria de la corporació local. En aquest document:  
1. S'acreditarà la resolució o l'acord adoptat per l'òrgan competent de l'entitat local per a formular la sol·licitud de la subvenció.  
  
2. Es farà constar que, en el pressupost de l'entitat local, està consignada la totalitat de l'import de les actuacions per a les quals se sol·licita la present subvenció.  
  
Sisé. Termini de resolució i notificació  
El termini per a tramitar les sol·licituds i resoldre i notificar les resolucions serà de sis mesos com a màxim, comptat des de la data de publicació de l'extracte de la resolució de convocatòria en el Diari Oficial de la Comunitat Valenciana. Conclòs aquest termini sense que s'haja dictat i notificat resolució expressa, les entitats locals interessades podran entendre desestimades les seues sol·licituds per silenci administratiu.  
  
Seté. Recursos contra la resolució  
Contra les resolucions, expresses o presumptes, del procediment de concessió de les subvencions, que esgoten la via administrativa, les entitats locals interessades podran interposar, amb caràcter potestatiu, recurs de reposició davant de la persona titular de la conselleria amb competències en matèria de foment de l'autogovern i desenvolupament estatutari, en el termini d'un mes comptat des de l'endemà de la notificació o publicació, d'acord amb el que disposa la normativa estatal vigent sobre procediment administratiu comú, o bé directament recurs contenciós administratiu en el termini de dos mesos comptats des de l'endemà de la notificació o publicació, de conformitat amb el que estableixen els articles 8, 14 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjudici que les entitats locals interessades puguen interposar qualsevol altre recurs que estimen pertinent.  
  
Huité. Termini i forma de justificació de la subvenció  
El termini màxim de presentació de la justificació de la subvenció vencerà el 31 d'octubre de 2016.  
Als efectes d'aportar la relació classificada de les despeses i inversions de l'activitat, requerida en la base reguladora onzena haurà d'omplir-se el model que figura en l'annex V de la present resolució de convocatòria.  
  
Nové. Criteris de valoració de les sol·licituds  
Els criteris objectius d'atorgament que es tindran en compte per a la concessió de les subvencions seran els establits en la base reguladora sisena.  
Contra aquesta resolució, que posa fi a la via administrativa, es podrà interposar, amb caràcter potestatiu, recurs de reposició davant de la persona titular de la conselleria amb competències en matèria de foment de l'autogovern i desenvolupament estatutari, en el termini d'un mes comptat des de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu en el termini de dos mesos comptats des de l'endemà de la publicació d'aquesta resolució, de conformitat amb el que estableixen els articles 8, 14 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici de la possible interposició, per part de les entitats interessades, de qualsevol altre recurs que estimen pertinent.  
  
València, 29 de juliol de 2016.- El conseller de Transparència, Responsabilitat Social,Participació i Cooperació: Manuel Alcaraz Ramos.